Весна Пусич

**Весна Пусич** (хорв. Vesna Pusić; 25 март 1953; Загреб, Югославия Федератив Социалистик Республикасы) — хорват сәяси эшмәкәре, либераль Хорват халык партиясенең күренекле әгъзаларының берсе. 2011 елның 23 декабреннән 2016 елның 22 гыйнварына кадәр Зоран Миланович хөкүмәтендә Хорватия Республикасының Европа интеграциясе һәм чит министры вазифасын били.

Сәяси эшмәкәрлеккә 1990 еллар башында керә, 2000, 2003 һәм 2007 елларда сайлауларда сайланып, өч мөддәт беррәттән Сабор депутаты була. Моннан тыш, 2009—2010 елларда ХНП-ЛД партиясыннан кандидатлыкка буларак Президент вазифасы өчен көрәшә, анда 7,25 % тавыш җыеп бишенче урынга чыга. 2008—2011 елларда үз вакытында өченче депутатлык мөддәтендә Хорватиянең Евросоюзга керү турында сөйләшүләрне күзәтү буенча парламент комиссиясен җитәкли.

## Биографиясе
Весна Пуси Загребта, Загреб университетының хокук факультеты профессоры Евгений Пусич гаиләсендә туган. Әнисе Вишня инглиз теле профессоры була, ә агасы Зоран — ватандашлар хокукы һәм тынычлык хәрәкәтенең билгеле активисы.

1971 елда гимназияне, ә 1976 елда Загреб университетының фәлсәфә факультетын тәмамлый, анда фәлсәфә һәм социология өйрәнә.

1975 елдан 1979 елга кадәр халыкара тикшеренү группасы әгъзасы була, Европада сәнәгать демократиясе буенча гыйльми эзләнү үткәрә. 1976 елдан 1978 елга кадәр Любляна университеты социология институтының гыйльми хезмәткәре булып эшли.

1978 елдан Загреб университетының фәлсәфә факультетында социология теориясе кафедрасында эшли һәм сәнәгать демократиясе һәм сәясәт социологиясе теориясе буенча курслар укый. Шул ук факультетта 1984 елда социология буенча доктор дәрәҗәсен ала, ә 1988 елда штатлы профессор була.

1978 елда Пуси феминистик оешмага (хатын-кыз һәм җәмәгать) нигез төзәүче Югославиядә җиде хатын-кызларының берсе була, һәм шул чактагы коммунислар хакимиятенең аяусыз тәнкыйтенә дучар була.

1990 елда Весна Пусич 1990 елның 22 апрелендә Хорватиядә үткән беренче күп партияле сайлаулар астына оештырылган Халык ризалыгы коалициясендә, уртача милләт һәм либераль партияләр блогында катнашканнан соң, Хорват халык партиясенең 28 әгъза-нигез салучыларның берсе булып чыгыш ясый. 1992 елда фирка эшмәкәрлеген калдыра, әммә 1997 елда шул ук партиягә кайта һәм соңыннан 2000 елдан алып 2008 елга тиклемге чорда аның башлыгы була. 2000 елда сайлаулардан соң беренче тапкыр парламентка эләгә.

1992 елда Пусич демократия мәдәнияте мәсьәләләре буенча хөкүмәтнеке булмаган һәм партиясез Erasmus Guild демократиясенең мәдәният мәсьәләләре буенча аналитик үзәк директоры, шулай ук Erasmus журналы нәшриятче һәм аның директоры була.  Хорватиянең, элеккеге Югославия һәм Көнчыгыш Европа илләренең үсеш чорында төрле мәсьәләләргә аерым игътибар билгели. Үзәк эшмәкәрлеген 1998 елда туктата.

2005 һәм 2008 елларда Евросоюз белән сөйләшүләр эше буенча Милли комитет җитәкчесе итеп тәгаенләнә, бу орган Хорватиянең Евросоюзга керүе турында сөйләшүләр алып бара һәм парламент әгъзаларына, шулай ук Президент вәкилләренән, гыйльми даирәләрдән һәм профсоюз вәкилләреннән тора.

2006 һәм 2008 елларда Пусич Европа либераль демократлар һәм реформаторлар фиркасе вице-рәисе вазифасын били.

Пусич  Чикаго университетында, Корнелль университетында (Нью-Йорк) укыта, шулай ук Америка методисты университетында (Вашингтон, Колумбия округы) һәм Вудро Вильсон исемендәге халыкара галимнарны яклау үзәгендә эшли.

Пусич Загребта ире белән яши. Әлеге вакытта аның кызы Лондонда яши һәм абруйлы Лондон киномәктәбендә магистрлар әзерләү программасы буенча кинопроизводство өйрәнә.

## Искәрмәләр

## Сылтамалар

* 
* Оставляя военную ментальность (неопр.) (недоступная ссылка). интервью с Весной Пуси. Central Europe Review (27 апреля 2000). Дата обращения: 31 августа 2012. Архивировать 24 ноября 2012 года.

Төркем:Сәясәтче хатын-кызлар
Төркем:Шәхесләр:Хорватия
Төркем:25 март көнне туганнар
Төркем:1953 елда туганнар
Төркем:Википедия:Замандашлар биографиясе
Төркем:Әлифба буенча шәхесләр
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Хорватиядә туганнар